**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 23.07.2018, ora 08.00 – 24.07.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 24.07.2018, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 23.07.2018, la ora 13.30, **AVERTIZAREA HIDROLOGICĂ Nr. 49 – COD GALBEN / COD PORTOCALIU**, valabilă în intervalul *23.07.2018 ora 14:00 – 25.07.2018 ora 16:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Tisa, Vişeu, Iza, Someşul Mare, Crișul Alb, Mureș, Bega Veche, Bega, Timiș, Bârzava, Moravița, Caraș, Nera, Cerna, Desnățui, Jiu, Olt, Călmăţui, Vedea, Argeș, Ialomița, Siret, Prut, râurile din Dobrogea*, cu posibile depăşiri ale **COTELOR DE APĂRARE**, în care se precizează următoarele:

**- COD GALBEN:**

„*În intervalul 23.07.2018 ora 14:00 – 25.07.2018 ora 16:00 pe râurile din bazinele hidrografice: Crișul Alb – bazin superior și afluenți bazin mijlociu și inferior (judeţele: Hunedoara și Arad), Arieș – bazin superior și afluenți bazin mijlociu și inferior, Mureş – afluenţii mici aferenţi sectorului aval confluenţă Arieş - amonte confluență Tȃrnave, Mureş – afluenţii aferenţi sectorului aval confluenţă Târnave (judeţele: Alba, Cluj, Sibiu, Hunedoara şi Arad), Mureș – bazin superior amonte S.H. Glodeni, Târnava Mică – bazin superior şi afluenţi bazin mijlociu și inferior, Târnava Mare – bazin superior şi afluenţi bazin mijlociu și inferior (judeţele: Harghita, Mureş, Sibiu și Alba), Bega Veche, Bega, Timiş – bazin superior amonte S.H. Lugoj, Pogăniș – bazin superior, Bȃrzava, Moravița, Caraș, Nera, Cerna (judeţele: Timiş, Caraș Severin și Gorj), Desnățui, Jiu – bazin superior și mijlociu (județele: Hunedoara, Gorj, Mehedinți și Dolj), Olt – bazin superior amonte S.H. Sfȃntu Gheorghe (județele: Harghita și Covasna), Olt – afluenţii aferenţi sectorului aval S.H. Sfȃntu Gheorghe (judeţele: Harghita, Covasna, Braşov, Sibiu, Vâlcea, Gorj, Argeș, Dolj și Olt), Călmăţui (judeţele: Olt şi Teleorman), Vedea – bazin superior și afluenți bazin mijlociu și inferior (judeţele: Argeș, Olt și Teleorman), Argeș – bazin superior și afluenți bazin mijlociu și inferior (judeţele: Argeș, Dâmboviţa, Teleorman, Giurgiu şi Ilfov), Ialomiţa – bazin superior şi afluenţi bazin mijlociu şi inferior (judeţele: Dâmboviţa, Prahova și Ialomița), Buzău – bazin superior şi afluenţi bazin mijlociu (judeţele: Braşov, Covasna şi Buzău), Suceava (judeţul Suceava), Moldova (judeţele: Suceava şi Neamţ), Bistriţa - bazin superior şi afluenţi bazin mijlociu şi inferior (judeţele: Suceava, Neamţ, Harghita şi Bacău), Trotuş – bazin superior şi afluenţi bazin mijlociu și inferior (judeţele: Harghita, Covasna, Bacău, Neamţ și Vrancea), Putna – bazin superior şi afluenţi bazin mijlociu şi inferior (judeţul Vrancea), Rȃmnicu Sărat (judeţele: Buzău și Vrancea), Bârlad – bazin superior şi afluenţi bazin mijlociu şi inferior (judeţele: Iaşi, Neamţ, Vaslui, Vrancea, Bacău şi Galaţi), Siret – afluenţii mici aferenţi sectorului aval Ac. Galbeni (judeţele: Bacău, Vrancea şi Galaţi), Jijia - bazin superior şi afluenţi bazin mijlociu şi inferior (judeţele: Botoşani şi Iaşi), Prut – afluenţii aferenţi sectorului aval S. H. Drânceni (judeţele Vaslui şi Galaţi), rȃurile mici din Dobrogea (județele: Constanța și Tulcea).*

*În intervalul 23.07.2018 ora 18:00 – 25.07.2018 ora 16:00 pe râurile din bazinele hidrografice: Vişeu, Iza (judeţul Maramureş), Someşul Mare - bazin superior şi afluenţi bazin mijlociu şi inferior (judeţul Bistriţa Năsăud).*

*În intervalul 24.07.2018 ora 20:00 – 25.07.2018 ora 16:00 pe râurile din bazinele hidrografice: Tisa – sector intrarea ȋn ţară (judeţul Maramureş), Siret – sector amonte S.H. Lespezi (judeţele: Suceava, Botoşani şi Iaşi), Prut - sector amonte Ac. Stânca Costeşti (judeţul Botoşani).*

*Fenomenele se pot produce cu probabilitate şi intensitate mai mare pe unele râuri mici din județele: Alba, Hunedoara, Caraș-Severin, Gorj, Sibiu, Vâlcea, Argeș şi Prahova.*”

**- COD PORTOCALIU:**

„*În intervalul 23.07.2018 ora 20:00 – 25.07.2018 ora 10:00 pe rȃurile mici din Dobrogea (județele: Constanța și Tulcea).*

*Fenomenele se pot produce cu probabilitate şi intensitate mai mare în intervalul 24.07.2018 ora 12:00 – 25.07.2018 ora 06:00 pe unele râuri mici din sudul şi estul județului Constanţa.*”

Această **AVERTIZARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARAD, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA şi VRANCEA (36 prefecturi)– COD GALBEN*;

*- CONSTANŢA şi TULCEA (2 prefecturi)-COD PORTOCALIU.*

**RÂURI**

**Debitele au fost în creștere, ca urmare a** efectului combinat al precipitaţiilor în curs, celor prognozate şi propagării exceptând cursul superior al Prutului, unde au fost în scădere şi cursul său mijlociu şi inferior, unde au fost staţionare.

Scurgeri importante pe versanţi, torenţi, pâraie, viituri rapide pe râurile mici cu efecte de inundaţii locale şi creşteri mai însemnate de niveluri și debite, cu depăşiri ale **COTELOR DE APĂRARE**, s-au înregistrat pe unele cursuri de apă din vestul şi centrul ţării, precum şi pe unele râuri din Dobrogea, ca urmare a precipitațiilor căzute în interval sub formă de aversă, cu caracter torențial și însemnate cantitativ.

În interval s-au situat peste:

- **COTA DE INUNDAȚIE** răul Topolog la staţia hidrometrică Saraiu (400+50)-jud. CT.

- **COTELE DE ATENȚIE** râurile la stațiile hidrometrice: Luncoiu – Brad (200+45)-jud. HD, Orastie – Gradiştea de Munte (65+7)-jud. HD, Moneasa – Moneasa (80+4)-jud. AR, Brătia – Berevoieşti (250+10)-jud. AG, Casimcea – Cheia (150+15)-jud. CT.

Debitele se situează, în general, la valori peste 100% din mediile multianuale lunare, mai mici (30-90% din normalele lunare) pe râurile din bazinele hidrografice: Vișeu, Iza, Tur, Someş, Crasna, Barcău, Arieş şi Suceava și cu valori între 30-60% pe râurile din bazinul hidrografic Bârlad şi pe cursul superior al Jijiei.

În interval au fost emise două **ATENŢIONǍRI HIDROLOGICE** pentru fenomene imediate şi patru **AVERTIZĂRI HIDROLOGICE** pentru fenomene imediate.

Este în vigoare **Avertizarea Hidrologică nr.49** din 23.07.2018.

**Debitele vor fi în creștere, ca urmare a** efectului combinat al precipitaţiilor în curs, celor prognozate şi propagării.

Sunt posibile scurgeri pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluri și debite pe majoritatea râurilor din ţară, în special pe cele din zonele de deal și de munte, cu depăşiri ale **COTELOR DE APĂRARE**, ca urmare a precipitațiilor prognozate, izolat mai însemnate cantitativ.

Se menţine în vigoare **Avertizarea Hidrologică nr.49** din 23.07.2018.

**DUNĂRE**

**Debitul la intrarea în ţară (secţiunea Baziaş) în intervalul 23 – 24.07.2018 a fost în scădere, având valoarea de 3700 m3/s**, sub media multianuală a lunii iulie (5350 m3/s).

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi staţionar (3700 m3/s).**

În aval de Porţile de Fier debitele vor fi în scădere.

**2.** **Situaţia meteorologică în intervalul 23.07.2018, ora 09.00 – 24.07.2018, ora 06.00**

**ÎN ŢARĂ**

Vremea a fost, în general, instabilă. Cerul a prezentat înnorări temporar accentuate îndeosebi în orele amiezei şi serii când au căzut averse însoţite de descărcări electrice pe arii relativ extinse, cu excepţia regiunilor estice unde aceste manifestări au fost izolate. Cantităţile de apă au totalizat local 15...25 l/mp şi izolat peste 50 l/mp, până la 66 l/mp la Sânnicolau Mare. Au fost confirmate căderi de grindină pe raza judeţelor Braşov şi Bihor. Vântul a prezentat intensificări de scurtă durată în timpul averselor, cu viteze de până la 60...70 km/h, dar în general a fost slab şi moderat. Temperaturile maxime au marcat o scădere faţă de ziua anterioară în cea mai mare parte a ţării şi s-au situat între 23 de grade la Șiria, Polovragi, Slatina, Vărădia de Mureş, Oraviţa, Reşiţa, Dumbrăviţa de Codru şi Bozovici şi 33 de grade la Galaţi, iar mai ales în Oltenia, Muntenia şi Banat s-au situat sub valorile normale pentru această dată. La ora 06.00, erau temperaturi ce se încadrau între 13 grade la Câmpulung Muscel şi Curtea de Argeş şi 23 de grade la Constanţa-Dig, Gura Portiţei şi Sulina. Cu totul izolat s-a produs ceaţă în Transilvania.

***Observaţii:*** *începând de ieri, de la ora 06.00, au fost în vigoare 46 de mesaje privind fenomene meteorologice periculoase imediate, 19 avertizări cod portocaliu (5 emise de SRPV Timişoara, 5 CNPM pentru Muntenia, 3 de SPRV Bacău, Constanţa şi Sibiu) şi 27 de atenţionări cod galben, emise după cum urmează: 14 de SRPV Timişoara, 8 de SRPV Cluj, 3 de SRPV Craiova şi 2 de SRPV Bacău.*

**LA BUCUREŞTI**

Vremea s-a răcit, devenind răcoroasă. Cerul a fost mai mult noros şi a plouat slab la începutul intervalului. Vântul a suflat slab până la moderat. Temperatura maximă a fost de 25 de grade la Băneasa, 26 de grade la Filaret şi 27 de grade la Afumaţi, iar la ora 06.00 se înregistrau 18 grade în Băneasa, 19 grade la Afumaţi şi 20 de grade la Filaret.

**3. Prognoza meteorologică în intervalul 24.07.2018, ora 09.00 – 25.07.2018, ora 09.00**

**ÎN ŢARĂ**

Vremea se va menţine, în general, instabilă, iar în cea mai mare parte a ţării valorile termice diurne se vor situa sub mediile multianuale. În sudul, estul şi centrul teritoriului, precum şi în zonele de deal şi munte, înnorările vor fi temporar accentuate şi pe arii extinse se vor semnala averse ce vor avea şi caracter torenţial, însoţite şi de intensificări de scurtă durată ale vântului şi descărcări electrice. Vor fi condiţii de grindină. În regiunile vestice, ploile de scurtă durată se vor semnala local, iar vântul va sufla, în general, moderat. Temperaturile maxime vor fi cuprinse între 22 şi 29 de grade, iar cele minime se vor situa între 13 şi 21 de grade.

**LA BUCUREŞTI**

Cerul va avea înnorări temporar accentuate, vor fi averse moderate cantitativ şi, posibil, descărcări electrice şi intensificări de scurtă durată ale vântului. Temperatura maximă se va situa în jurul valorii de 27 de grade, iar cea minimă va fi de 17...18 grade.

1. ***CALITATEA APELOR***

**2.1. Pe fluviul Dunărea**

**A.P.M. Giurgiu** informează că la data de 23.07.2018, la ora 10.30, au fost semnalate irizaţii de produs petrolier la suprafaţa apei, pe circa 60 mp, pe Canalul Plantelor din zona municipiului Giurgiu, judeţul Giurgiu. S-a intervenit cu nava Ecostar, aparţinând A.P.D.F. Giurgiu, pentru a izola zona afectată şi pentru a împrăştia material absorbant. Nu se cunosc cauzele producerii poluării.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru perioada 20.07.2018-22.07.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 22.07.2018-23.07.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE